അഫ്ഗാന്: ഖത്തര് വഴി ഒഴിപ്പിച്ചത് 40,000 പേരെ ദോഹ: അഫ്ഗാനില്നിന്നും അമേരിക്കയുടെയും നാറ്റോ സഖ്യ സേനയുടെയും അമീരി സേനയുടെയും നേതൃത്വത്തില് ഖത്തര് വഴി ഒഴിപ്പിച്ചത് 40,000ത്തിലേറെ പേരെ. കാബൂള് വിമാനത്താവളത്തില് നിന്നാണ് രണ്ടാഴ്ചയിലേറെ സമയം കൊണ്ട് ഇത്രയും പേരെ ഖത്തര് വഴി സുരക്ഷിത കേന്ദ്രങ്ങളില് എത്തിച്ചതെന്ന് വിദേശകാര്യ മന്ത്രാലയം അറിയിച്ചു. ഇവരില് അധികപേരും ഖത്തറിനെ ഇടത്താവളമാക്കിയാണ് നാടുകളിലേക്ക് മടങ്ങിയത്. അമേരിക്ക, ഫ്രാന്സ്, ജര്മനി, ഇന്ത്യ, ശ്രീലങ്ക ഉള്പ്പെടെയുള്ള വിവിധ രാജ്യങ്ങളുടെ പൗരന്മാര് കാബൂളില് നിന്നും ഖത്തറിലെത്തിയ ശേഷം ഒന്നും രണ്ടും ദിവസം കഴിഞ്ഞ് ജന്മനാടുകളിലേക്ക് മടങ്ങുകയായിരുന്നു. ഇവര്ക്ക് വിദേശകാര്യമന്ത്രാലയത്തിന്െറയും അതത് എംബസികളുടെയും നേതൃത്വത്തില് താമസവും കോണ്സുലാര് സേവനങ്ങളും ഉറപ്പാക്കിയാണ് തുടര്യാത്ര ഒരുക്കിയത്. വിവിധ രാജ്യാന്തര ഏജന്സികള്, മാധ്യമസ്ഥാപനങ്ങള്, വിദ്യാഭ്യാസ സ്ഥാപനങ്ങള്, സര്ക്കാര് സ്ഥാപനങ്ങള് എന്നിവരുടെ അപേക്ഷയെ തുടര്ന്നാണ് കാബുളില്നിന്നും ഇത്രയും പേരെ ഒഴിപ്പിച്ചത്.ഖത്തറിലെത്തിച്ച ശേഷം, ആരോഗ്യമന്ത്രാലയത്തിന്െറ സഹകരണത്തോടെ, കോവിഡ് പരിശോധന, ആവശ്യമുള്ളവര്ക്ക് വാക്സിന്, താമസ സൗകര്യങ്ങള്, ചികിത്സ, അടിസ്ഥാന സൗകര്യങ്ങള് എന്നിവ ഉറപ്പാക്കിയതായും വിദേശകാര്യ മന്ത്രാലയം അറിയിച്ചു. ഇതിനുപുറമെ, സ്ത്രീകള്, കുട്ടികള്, കുടുംബങ്ങള് ഉള്പ്പെടെ ആയിരക്കണക്കിന് അഫ്ഗാന് പൗരന്മാര് ഖത്തറില് കഴിയുന്നുണ്ട്. ലോകകപ്പിനായി ഒരുക്കിയ പാര്പ്പിട സമുച്ചയങ്ങളിലാണ് ഇവര്ക്ക് താമസസൗകര്യം നല്കിയത്. ആശുപത്രി, വിനോദോപാധികള്, ഭക്ഷ്യ ഔട്ട്ലറ്റുകള് എന്നിവയും സജ്ജീകരിച്ചിട്ടുണ്ട്. വിശ്വസനീയമായ മധ്യസ്ഥരും, പങ്കാളികളും എന്ന നിലയില് അഫ്ഗാന് സമാധാനത്തിനായി ശ്രമിക്കുമെന്നും, രാജ്യത്തെ സംഭവവികാസങ്ങള് സൂക്ഷ്മമായി നിരീക്ഷിക്കുന്നതായും, ഒഴിപ്പിക്കല് സുഗമമാക്കാന് എല്ലാ കക്ഷികളുമായി സംസാരിക്കുന്നുണ്ടെന്നും വിദേശകാര്യ മന്ത്രാലയം അറിയിച്ചു.